SET บ่ายรูดต่อกว่า10จุด ตามภูมิภาค วิตกนโยบายสหรัฐฯหลัง”เดโมแครต”ชิงเสียงข้างมากในสภาล่าง
แรงขายหุ้นใหญ่ฉุด SET บ่ายรูดต่อกว่า 10 จุด ตามภูมิภาค นลท.วิตกนโยบายศก.สหรัฐฯ หลัง "เดโมแครต" ครองเสียงข้างมากในสภาล่าง โดย ณ เวลา 14.41 น. อยู่ที่ 1,658.90 จุด ลบ 10.43 จุด หรือ 0.62% สูงสุดที่ 1,676.09 จุด ต่ำสุดที่ 1,658.74 จุด มูลค่าการซื้อขาย 2.52 หมื่นล้านบาท
7 พ.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 14.41 น. อยู่ที่ 1,658.90 จุด ลบ 10.43 จุด หรือ 0.62% สูงสุดที่ 1,676.09 จุด ต่ำสุดที่ 1,658.74 จุด มูลค่าการซื้อขาย 2.52 หมื่นล้านบาท
ทั้งนี้ ดัชนีตลาดหุ้นไทยปรับตัวลงแรง ตามทิศทางตลาดหุ้นภูมิภาคที่ส่วนใหญ่ที่ปรับลดลง หลังมีการรายงานผลเลือกตั้งกลางเทอมของสหรัฐซึ่งบ่งชี้ว่า พรรคเดโมแครตครองเสียงข้างมากในสภาผู้แทนราษฎร ทำให้ตลาดมีความกังวลต่อนโยบายเศรษฐกิจของคณะทำงานประธานาธิบดีโดนัลด์ ทรัมป์ ที่มาจากพรรครีพับลิกัน ฉุดให้มีแรงขายนำออกมาในหุ้นขนาดใหญ่ถ่วงภาพรวมการลงทุน
โดย บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ว่า แนวโน้มตลาดในช่วงบ่าย คาดจะแกว่งตัวกรอบแคบลักษณะซึมๆ ตามดัชนีในภูมิภาคหลังผลการเลือกตั้งสหรัฐออกมาอย่างไม่เป็นทางการว่า ทางพรรคเดโมแครตได้คะแนนเสียงข้างมากในสภาล่าง ส่วนรีพับลิกันได้เสียงข้างมากในสภาสูง ซึ่งน่าจะส่งผลด้านบวกกับดัชนีตลาดหุ้นเอเชีย แต่คงรอให้ตลาดย่อยข่าวหรือรอดูปฏิกิริยาของการเปิดของตลาดหุ้นสหรัฐในคืนนี้ก่อน โดยน่าจะเห็นภาพที่ชัดเจนในวันพรุ่งนี้ ว่าต่างชาติมีท่าทีอย่างไรต่อตลาดหุ้นเอเชีย
สำหรับจุดเด่นของตลาดหุ้นไทยคือดัชนีได้ปรับฐานระหว่างวันไปแล้วใน 2 วันที่ผ่านมา หากมีแรงขายออกในช่วงบ่าย ไม่น่าจะมีอะไรมาก ในทางกลับกันหากมีแรงซื้อเข้ามาน่าจะหนุนให้ดัชนี SET ขึ้นมาในยืนในแดนบวกได้ ดังนั้นการย่อตัวลงของดัชนี SET น่าจะเป็นจังหวะซื้อสะสมหุ้นใหญ่ในกลุ่มหลัก โดยมองแนวต้านที่ 1676-1680 จุดและแนวรับที่1664-1660 จุด แนะนำซื้อเก็งกำไร IVL CPALL IRPC และ AOT
10 อันดับหุ้นกดดัชนี
